URDHËR
Nr. 991, datë 20.11.2024
PËR DISA MASA MBROJTËSE NDAJ SËMUNDJES SË INFLUENCËS AVIARE ME PATOGJENITET TË LARTË TË SHPENDËVE TË SHFAQUR NË SHTETIN E POLONISË

Mbështetur në nenin 102, pika 4 të Kushtetutës, nenin 43, të ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar,
URDHËROJ:
1. Ndalimin e importit, tranzitimit nëpërmjet territorit të Republikës së Shqipërisë, të:
a) shpendëve të gjallë shtëpiakë;
b) zogjve 24-orësh;
c) shpendëve dekorativë;
ç) materialit biologjik të shpendëve;
d) vezëve të shpendëve;

dh) mishit të shpendëve të patrajtuar termikisht;

e) nënprodukteve të shpendëve të patrajtuar termikisht,
nga shteti i Polonisë, sipas tabelës së mëposhtme:
	Nr.


	Ndarja administrative 
e nivelit 1
	Ndarja administrative 
e nivelit 2
	Ndarja administrative 
e nivelit 3

	1
	Małopolskie
	Gorlice*
	Bobowa*

	2
	Mazowieckie
	Siedlce*
	Paprotnia*

	3
	Łódzkie
	Skierniewice*
	Maków*

	4
	Łódzkie
	Łęczyca*
	Łęczyca (rural)*

	5
	Łódzkie
	Łask*
	Sędziejowice*

	6
	Zachodniopomorskie
	Police*
	Kołbaskowo*

	7
	Warmińsko-Mazurskie
	Nowe Miasto*
	Kurzętnik*

	8
	Zachodniopomorskie
	Gryfino*
	Gryfino*

	9
	Wielkopolskie
	Kalisz*
	Lisków*

	10
	Dolnośląskie
	Trzebnica*
	Wisznia Mała*

	11
	Wielkopolskie
	Środa Wielkopolska*
	Środa Wielkopolska*

	12
	Wielkopolskie
	Ostrów Wielkopolski*
	Raszków*

	13
	Wielkopolskie
	Poznań*
	Kleszczewo*


	14
	Wielkopolskie
	Września*
	Miłosław*

	15
	Dolnośląskie
	Wolów*
	Wińsko*


Shënim. Simboli (*) nënkupton zonën e infektuar që bllokohet.
2. Certifikata veterinare të garantojë origjinën e ngarkesës së ardhur.
3. Autoriteti Kombëtar i Ushqimit të informojë rregullisht Drejtorinë e Përgjithshme të Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit dhe Autoritetin Kombëtar të Veterinarisë dhe Mbrojtjes së Bimëve për çdo ngarkesë të shpendëve të gjallë shtëpiakë, zogjve 24-orësh, shpendëve dekorativë, materialit biologjik, vezëve të shpendëve, mishit të shpendëve të patrajtuar termikisht dhe nënprodukteve të shpendëve të patrajtuar termikisht që vijnë nga vendet e sipërcituara në pikën 1. 
4. Urdhri nr. 930, datë 6.11.2024, “Për disa masa mbrojtëse ndaj sëmundjes së influencës aviare me patogjenitet të lartë të shpendëve, të shfaqur në shtetin e Polonisë”, shfuqizohet.
5. Për zbatimin e këtij urdhri ngarkohen Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit, Drejtoria e Politikave Veterinare, Autoriteti Kombëtar i Veterinarisë dhe Mbrojtjes së Bimëve dhe Autoriteti Kombëtar i Ushqimit.
Ky urdhër hyn në fuqi menjëherë dhe botohet në Fletoren Zyrtare.

MINISTËR I BUJQËSISË DHE ZHVILLIMIT RURAL

